1793 (Town of York)
6 Maart 1834
630,18 vk km
- Totaal (Sensus 2011)
2 615 060
4 149,7/vk km
5 113 149 (Toronto CMA)
Toronto is die hoofstad van die provinsie Ontario, Oos-Kanada en die grootste stad van Kanada. Die stad is die sentrum van die sogenaamde Golden Horseshoe (Goue Hoefyster), 'n metropolitaanse gebied met meer as 6,0 miljoen inwoners aan die suidwestelike oewer van die Ontariomeer, wat oor 'n afstand van sowat 100 kilometer van Hamilton in die weste tot by Oshawa in die ooste strek.
Toronto beskik oor 'n belangrike hawe (vir onder meer die uitvoer van graan) aan die Ontariomeer, en dit is die finansiële, handel- en nywerheidsentrum van die Engelstalige Kanada met belangrike universiteite. Toronto beskik oor Kanada se hoogste wolkekrabbers - die simbole van sy dinamiese ekonomiese groei. Die CN-toring (553,5 meter) is een van die hoogste geboue wêreldwyd - 'n platform van glas dien op 'n hoogte van sowat 350 meter as 'n uitsigpunt.
Die stad is met sy sowat veertig skouburge die derde belangrikste Engelstalige teaterstad ter wêreld na Londen en New York. Daar is talle parke in die stadsgebied met sy 2,6 miljoen inwoners (2011). Net soos Montreal is dit een van die veiligste metropole van die wêreld.